CELEX: 32022D0105
Language: ga
Date: 2022-01-19 00:00:00
Title: Cinneadh (CBES) 2022/105 ón gCoiste Polaitiúil agus Slándála an 19 Eanáir 2022 maidir le Ceannasaí Fórsa Mhisean an Aontais Eorpaigh a cheapadh ar Mhisean CBSC an Aontais Eorpaigh le haghaidh Oiliúint Mhíleata i bPoblacht na hAfraice Láir (EUTM RCA) agus lena n-aisghairtear Cinneadh (CBES) 2021/1435 (EUTM RCA/1/2022)

27.1.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 18/9
               
            
         CINNEADH (CBES) 2022/105 ÓN gCOISTE POLAITIÚIL AGUS SLÁNDÁLA
         an 19 Eanáir 2022
         maidir le Ceannasaí Fórsa Mhisean an Aontais Eorpaigh a cheapadh ar Mhisean CBSC an Aontais Eorpaigh le haghaidh Oiliúint Mhíleata i bPoblacht na hAfraice Láir (EUTM RCA) agus lena n-aisghairtear Cinneadh (CBES) 2021/1435 (EUTM RCA/1/2022)
         TÁ AN COISTE POLAITIÚIL AGUS SLÁNDÁLA,
         Ag féachaint don Chonradh ar an Aontas Eorpach, agus go háirithe Airteagal 38 de,
         Ag féachaint do Chinneadh (CBES) 2016/610 ón gComhairle an 19 Aibreán 2016 maidir le Misean CBSC an Aontais Eorpaigh le haghaidh Oiliúint Mhíleata i bPoblacht na hAfraice Láir (EUTM RCA) (1), agus go háirithe Airteagal 5(1) de,
         De bharr an mhéid seo a leanas:
         
                     (1)
                  
                  
                     Trí bhíthin Chinneadh (CBES) 2016/610, d’údaraigh an Chomhairle don Choiste Polaitiúil agus Slándála, i gcomhréir le hAirteagal 38 den Chonradh ar an Aontas Eorpach, na cinntí ábhartha a bhaineann le rialú polaitiúil agus treoshuíomh straitéiseach EUTM RCA a dhéanamh, lena n-áirítear na cinntí maidir le Ceannasaithe Fórsa Mhisean an Aontais Eorpaigh a cheapadh ina dhiaidh sin.
                  
               
                     (2)
                  
                  
                     An 26 Lúnasa 2021, ghlac an Coiste Polaitiúil agus Slándála Cinneadh (CBES) 2021/1435 (2) lena gceaptar an Briogáidire-Ghinearál Jacques LANGLADE DE MONTGROS mar Cheannasaí Fórsa Mhisean an Aontais Eorpaigh ar EUTM RCA.
                  
               
                     (3)
                  
                  
                     An 27 Deireadh Fómhair 2021, mhol údaráis Mhíleata na Beilge an Briogáidire-Ghinearál Jacky CABO a cheapadh i gcomharbacht ar an mBriogáidire-Ghinearál Jacques LANGLADE DE MONTGROS mar Cheannasaí Fórsa Mhisean an Aontais Eorpaigh ar EUTM RCA amhail ón 4 Feabhra 2022.
                  
               
                     (4)
                  
                  
                     An 23 Samhain 2021, d’aontaigh Coiste Míleata an Aontais Eorpaigh leis an moladh go bhformheasfadh an Coiste Polaitiúil agus Slándála an togra sin.
                  
               
                     (5)
                  
                  
                     Ba cheart cinneadh a dhéanamh maidir leis an mBriogáidire-Ghinearál Jacky CABO a cheapadh. Thairis sin, ba cheart Cinneadh (CBES) 2021/1435 a aisghairm.
                  
               
                     (6)
                  
                  
                     I gcomhréir le hAirteagal 5 de Phrótacal Uimh. 22 maidir le seasamh na Danmhairge, atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh, ní bhíonn an Danmhairg rannpháirteach i ndréachtú agus cur chun feidhme cinntí agus gníomhaíochtaí de chuid an Aontais a bhfuil impleachtaí cosanta acu,
                  
               TAR ÉIS AN CINNEADH SEO A GHLACADH:
         
            Airteagal 1
            Leis seo, ceaptar an Briogáidire-Ghinearál Jacky CABO mar Cheannasaí Fórsa Mhisean an Aontais Eorpaigh ar Mhisean CBSC an Aontais Eorpaigh le haghaidh Oiliúint Mhíleata i bPoblacht na hAfraice Láir (EUTM RCA) amhail ón 4 Feabhra 2022.
         
         
            Airteagal 2
            Aisghairtear Cinneadh (CBES) 2021/1435 leis seo amhail ón 4 Feabhra 2022.
         
         
            Airteagal 3
            Tiocfaidh an Cinneadh seo i bhfeidhm ar dháta a ghlactha.
         
         
            Arna dhéanamh sa Bhruiséil, 19 Eanáir 2022.
            
               
                  Thar ceann an Choiste Pholaitiúil agus Slándála
               
               D. PRONK
               
                  An Cathaoirleach
               
            
         
         
            (1)  IO L 104, 20.4.2016, lch. 21.
         
            (2)  Cinneadh (CBES) 2021/1435 ón gCoiste Polaitiúil agus Slándála an 26 Lúnasa 2021 maidir le Ceannasaí Fórsa Mhisean an Aontais Eorpaigh a cheapadh ar Mhisean CBSC an Aontais Eorpaigh le haghaidh Oiliúint Mhíleata i bPoblacht na hAfraice Láir (EUTM RCA) agus lena n-aisghairtear Cinneadh (CBES) 2020/1250 (EUTM RCA/1/2021) (IO L 312, 3.9.2021, lch. 1).